Rolf Christensen var egentlig ude for at se på fugle, da han i sit teleskop pludselig ser noget, han tror, er en ubåd, der dykker, men kort efter kan han konstatere, at det er spækhuggere. Igennem hele 8 minutter kunne en kæmpe, voksen han og to hunner ses svømme mod vest ca. 500 meter fra land. De forsvandt til sidst ude nord for Batterivej. Knud Pedersen fra Skagen kom samtidig gående, og også han nåede at se flokken, og han blev mit vidne til denne unikke begivenhed. Spæghuggere ses nu og da fra de danske kyster, men det er bestemt ikke et hverdagssyn. Skagen er Danmarks bedste sted til at se hvaler fra land, og spæghuggere er gennem de sidste 30 år set op mod 10 gange heroppe.

Opsummering:
Hele tre spækhuggere blev tirsdag set på Skagens Gren. De store dyr blev fundet af fuglekiggeren Rolf Christensen, da han kiggede efter trækkende havfugle.